Source: http://www.zakonypreludi.sk/zz/1992-542
Timestamp: 2013-05-23 08:36:46+00:00

Document:
Ústavný zákon o zániku Českej a Slovenskej Federatívnej Republiky - č. 542/1992 Zb. - Konsolidované znenie
Ste tu:Zákony pre ľudí>Zbierka zákonov SR>Ročník 1992>Predpis č. 542/1992 Zb.
Predpis č. 542/1992 Zb.Ústavný zákon o zániku Českej a Slovenskej Federatívnej Republiky
Zo dňa25.11.1992
Čiastka110/1992
Účinnosť od08.12.1992
Štát, ústavné právoŠtátne zriadenieÚstava, ústavné zákony
ObsahČl. 1Čl. 2Čl. 3Čl. 4Čl. 5Čl. 6Čl. 7Čl. 8
(aktualizované 07.08.2012)Aktuálne znenie
(1) Uplynutím 31. decembra 1992 zaniká Česká a Slovenská Federatívna Republika.
(2) Nástupníckymi štátmi Českej a Slovenskej Federatívnej Republiky sú Česká republika a Slovenská republika.
(1) Zánikom Českej a Slovenskej Federatívnej Republiky zanikajú štátne orgány Českej a Slovenskej Federatívnej Republiky. Súčasne zanikajú ozbrojené sily a ozbrojené bezpečnostné zbory Českej a Slovenskej Federatívnej Republiky a rozpočtové a príspevkové organizácie napojené na štátny rozpočet Českej a Slovenskej Federatívnej Republiky a štátne organizácie v pôsobnosti Českej a Slovenskej Federatívnej Republiky, ktoré boli zriadené zákonom.
(2) Česká republika a Slovenská republika nesmú po zániku Českej a Slovenskej Federatívnej Republiky používať štátne symboly Českej a Slovenskej Federatívnej Republiky.
(1) Začínajúc dňom uvedeným v článku 2 patrí zákonodarná moc v Českej republike zákonodarnému zboru zloženému z poslancov zvolených vo voľbách v roku 1992 v Českej republike do Federálneho zhromaždenia Českej a Slovenskej Federatívnej Republiky1) a do Českej národnej rady.2) Vnútorné pomery tohto zákonodarného zboru ustanoví v súlade s článkom 7 zákon Českej republiky.
(2) Začínajúc dňom uvedeným v článku 2 patrí zákonodarná moc v Slovenskej republike zákonodarnému zboru zloženému z poslancov zvolených vo voľbách v roku 1992 v Slovenskej republike do Federálneho zhromaždenia Českej a Slovenskej Federatívnej Republiky1) a do Slovenskej národnej rady.2),*) Vnútorné pomery tohto zákonodarného zboru ustanoví v súlade s článkom 7 zákon Slovenskej republiky.
(3) Ustanovenia zákona o voľbách do Federálneho zhromaždenia o uprázdnení mandátu3) zostávajú nedotknuté.
(1) Právomoc prislúchajúca ku dňu zániku Českej a Slovenskej Federatívnej Republiky Najvyššiemu súdu Českej a Slovenskej Federatívnej Republiky patrí od 1. januára 1993 na území Českej republiky Najvyššiemu súdu Českej republiky a na území Slovenskej republiky Najvyššiemu súdu Slovenskej republiky, ak ústavný zákon Českej republiky alebo ústavný zákon Slovenskej republiky neustanoví inak.
(2) Právomoc prislúchajúcu ku dňu zániku Českej a Slovenskej Federatívnej Republiky Ústavnému súdu Českej a Slovenskej Federatívnej Republiky vykonáva od 1. januára 1993 vo vzťahu k orgánom, inštitúciám a občanom na území Českej republiky Najvyšší súd Českej republiky a vo vzťahu k orgánom, inštitúciám a občanom na územní Slovenskej republiky Najvyšší súd Slovenskej republiky, ak ústavný zákon Českej republiky alebo ústavný zákon Slovenskej republiky neustanoví inak.
(1) Česká republika a Slovenská republika sú oprávnené ešte pred zánikom Českej a Slovenskej Federatívnej Republiky uzavierať zmluvy o úprave vzájomných pomerov vo veciach, ktoré patria do pôsobnosti Českej a Slovenskej Federatívnej Republiky, s tým, že tieto zmluvy nadobudnú platnosť po zániku Českej a Slovenskej Federatívnej Republiky.
(2) Česká republika a Slovenská republika môžu ešte pred zánikom Českej a Slovenskej Federatívnej Republiky uzavierať medzinárodné zmluvy voči tretím štátom vo svojom mene s tým, že tieto zmluvy nadobudnú platnosť po zániku Českej a Slovenskej Federatívnej Republiky.
1) Čl. 30 a 31 ústavného zákona č. 143/1968 Zb. o československej federácii.
2) Čl. 102 ústavného zákona č. 143/1968 Zb.
*) Podľa čl. 154 ods. 1 Ústavy Slovenskej republiky č. 460/1992 Zb. od 1. októbra 1992 Národná rada Slovenskej republiky.
3) § 49 zákona č. 47/1990 Zb. o voľbách do Federálneho zhromaždenia v znení zákona č. 59/1992 Zb. (úplné znenie č. 60/1992 Zb.).

References: súd 
 súd 
 Čl. 30
 Čl. 102
 čl. 154
 § 49